Helmke on pelannut aikaisemminkin Suomessa, kaudella 2011 IFK Mariehamnissa ja kausina2013-2014 FF Jarossa. Veikkausliigapelejä miehellä on vyöllään 80 ja maaleja otteluissa on syntynyt 14. Kokemusta Helmkellä on myös Norjan pääsarjasta Tromsø IL:n paidasta.

Helmke on sopimukseensa tyytyväinen ja ensimmäiset tunnelmat uudesta seurasta ovat hyvät. Hän muistaa Lahden kovana vastustajana ja tuo nuoreen joukkueeseen kokemusta. Helmke odottaa jo tulevaa kautta ja haluaa menestyä Lahdessa.

- Olen ollut Suomessa aikaisemminkin, joten tiedän minne olen tulossa. Lahteen tuon kokemusta ja haluan auttaa nuoria pelaajia päivittäisessä tekemisessä. Olen erittäin motivoitunut ja tiedän, että jos pystyn pelaamaan sillä tasolla kuin viimeksi Suomessa pelatessani, pystyn auttamaan joukkuetta. Ensin tehdään kuitenkin töitä, Helmke kertoo.

Helmken sopimuksen myötä FC Lahdella on kasassa 20 pelaajasopimusta.